**Razpis za letovanje v Termah Olimia za obdobje april – september 2025**

Od 1. februarja 2025 zbiramo prijave za letovanje v našem štiriposteljnem apartmaju v Aparthotelu Rosa v Termah Olimia za **obdobje od 29. 3. do 4. 10. 2025**. Apartma je bil maja 2024 popolnoma prenovljen. Najem apartmaja je možen v tedenskem paketu, od sobote do sobote. Cena tedenskega najema znaša od 29. 3. 2025 za člane naše zbornice 380 EUR, za člane ostalih OOZ 430 EUR in za ostale 490 EUR (vse cene z DDV). V ceno najema so vključene karte za kopanje za 4 osebe v bazenih Termalija Relax. Letovalci so dolžni na recepciji plačati še turistično takso in strošek končnega čiščenja apartmaja, ki znaša 49 EUR.

Prijave za letovanje za termine, ki niso praznični ali počitniški, zbiramo po telefonu (01 5349 368, 040 361 660), e-pošti ali osebno v pisarni zbornice, pri čemer se upošteva vrstni red prijav. Prijava je potrjena z vplačilom rezervacije v višini 50 EUR. Plačana rezervacija se v primeru odpovedi letovanja ne vrne.

Samo v pisni obliki (prek e-pošte: [info@ooz-ljbezigrad.si](mailto:info@ooz-ljbezigrad.si)) se zbirajo prijave za termin prvomajskih počitnic (26. 4. - 3. 5. 2025) in sicer najkasneje do 28. 2.2025. V prijavi napišite, če imate šoloobvezne otroke. Če v tem roku ne prispe nobena prijava, se rok podaljša za en mesec, po tem roku se upošteva vrstni red prijav. V primeru večjega števila prispelih prijav za posamezni termin izbor letovalca naredi posebna Komisija za dodelitev počitniških kapacitet, ki pri tem upošteva sprejete kriterije (dolžina članstva v zbornici, šoloobvezni otroci, delo v organih zbornice, obdobje nekoriščenja apartmaja).

V apartmaju ni dovoljeno kaditi, prav tako ni dovoljeno posedovanje malih živali.

V Ljubljani, 31. 1. 2025 OOZ Lj. Bežigrad